Fakta om Internet Week Denmark – en festival, der fejrer internettet i Danmark

Aarhus 28. april - 2. maj

**Internet Week Denmark er Danmarks første internetfestival. I løbet af fem dage vil Aarhus og omegn danne rammerne om workshops, præsentationer, events og internationale keynote speakers. Alt sammen med det formål at sætte fokus på og fejre internettets betydning for vækst, innovation og vores alle sammens hverdag.**

**Hvad**

I løbet af fem dage vil Internet Week Denmark fokusere på og fejre den succes og betydning, som internettet har for erhvervslivet, offentlige institutioner og for vores dagligdag. Med en lang række præsentationer, paneldebatter, workshops og udstillinger i og omkring Aarhus vil festivalen særligt kredse om rekruttering, vækst, branding, investering og innovation i digitale brancher eller med digitale midler.

Desuden vil festivalen skabe gode rammer for studerende til at møde virksomheder og en verden af digitale muligheder, ligesom byen over de fem dage vil byde på digitale oplevelser for byens borgere.

Internet Week Denmark er blevet til efter inspiration fra Internet Week New York og Internet Week Europe (i London) og er tænkt som en tilbagevendende begivenhed, der hvert år gør Aarhus til Danmarks digitale hub.

**Hvem**

Internettet er for alle, og det samme er Internet Week Denmark. En del af det officielle program vil bestå af internationale keynote speakers, paneldebatter og workshops arrangeret af sekretariatet bag Internet Week Denmark, men størstedelen af festivalen er baseret på *crowdsourcing*. Virksomheder, netværk, organisationer og individer byder selv ind som værter for deres egne events.

Internet Week Denmark forventer mere 50 events, 1.000 besøgende og 20-25 partnere.

**Hvor**

Hovedevents, som sekretariatet står bag, vil finde sted centralt i Aarhus, mens de mange crowdsourcing-initiativer foregår rundt omkring i regionens virksomheder og organisationer.

**En del af Smart Aarhus**

Internet Week Denmark er et Smart Aarhus-initiativ, og Aarhus Kommune og Business Region Aarhus har bevilliget 1,5 millioner kroner til projektet. Den resterende finansiering findes gennem partneraftaler med regionens virksomheder, organisationer og netværk.

**Bliv en del af Internet Week Denmark**

Internet Week Denmark er stadig på udkig efter sponsorer, samarbejdspartnere og deltagere i selve festivalen.

Læs mere, og tilmeld dig vores nyhedsbrev på [internetweekdenmark.com](http://www.internetweekdenmark.com).

Kontakt Internet Week Denmark

Sekretariatet bag Internet Week Denmark består af de digitale bureauer Seismonaut og Creuna samt Aarhus Kommune.

For yderligere oplysninger om Internet Week Denmark, kontakt venligst projektleder Mai Skou Wihlborg på 40 51 68 83 eller via mai@internetweekdenmark.com.

* Se video med projektleder Mai Skou Wihlborg: [kortlink.dk/dqdy](http://kortlink.dk/dqdy)
* Se video med borgmester Jacob Bundsgaard: <kortlink.dk/dqe2>

**Find os på:**

* Twitter: [twitter.com/internetweekdk](http://www.twitter.com/internetweekdk)
* Facebook: [facebook.com/internetweekdenmark](http://www.facebook.com/internetweekdenmark)
* LinkedIn: [linkedin.com/groups/Internet-Week-Denmark-7419093](http://www.linkedin.com/groups/Internet-Week-Denmark-7419093)
* Flickr: [flickr.com/photos/internetweekdenmark/](http://www.flickr.com/photos/internetweekdenmark/)